
F* ANGELICUS DE MESTRIA 

OIIDINIS MINORUM S. FRANCtSCI CAPUCCINORUAl 

SACRAE THEOLOGIAE LECTOR 

TERTIO AC ITERC7M 

IN VENERABILI LUCANIiE PROVINCIA 

MINISTER PROVINCIALIS 

DEI MISERATIONE, ET Al’OSTOLICAE SEDIS GRATIA 

UXENTI EPISCOPUS 


Fenerabilibus Fratribus , et amantissimis in Christo Filiis 
JDigifitatibus , Canonicis , Parochis , Clero 
Populoque suae Dioecesis 
salutem. 

l^fon hominum simplicium fortuna, non foeminarum 
imbecillium sors , non stultorum fatalistarum fatum , non im- 
pii Epicuri atomi increati , neque maligni Helvetii casualis il- 
lorum Conjunctio mundum gubernent : sed solummodo Deus 
Optimus Maximus est ille , qui cum sua Sapientia infinita , 
ac Providentia simul Universum Orbem , quern condidit , mo- 
vet , regit , atque moderat : portans omnia verbo oris sui : 
omnia forliter , suaviterque disponit , & in sua dispositione 
non fallitur. In Deo etiam sunt hominum voluntates , & illo- 
rum sortes in manibus illius : & nullus est qui sure Divinre 
voluntati resistere possit. Si non esset hrec catholica verilas 
usque a teneris tanguiculis in corde nostro scuipta j nunquam 
credidissemus , quod post tot , tantosque labores per multos, 
& varios gradus in venerabili Lucaniac Provincia perl'unctos; 
ditni certi . & secnri eramus aliquid quietis in Religione ha- 
bere inopinate , & absque nullis nostris mentis videamus ele- 
vatos Nos esse ad sublimem Episcopatus dignitatem . Sincere 
I'atcmur , Dilectissimi , quod in primis hoc cogitantibus, tur- 
batum est cor nostrum , & oculis nostris jugiter lacrymre 
luerunt: at vero cogitantes postea , quod Deus sic voluit, 
sic permisit, cum liegio Psalte confidenter diximus : in te 
Dornine speravi , non confundar in aeternuin : Deus mcus cs 

tu : in manibus tuis sortes ineae. Co^nita igitur hac veritatc, 
quae ipsa luce clarior est , veram Dei esse voluntatem humi- 
li frontc, cordeque simul , conjunrtis manilms, & in Ccelum 
oculis elevatis , venerantes cernui judicia Dei , e/usque Decre- 
ta , non possumus cum Gentium Doctore , non esclamare , & 
dieere : O altitudo divitiamm Sapientiae , & Scientiae Dei , 
quam inconiprebensibilia sunt judicia ejus , & investigabiles 
viae ejus ! & cum l’ropbeta ; Judicia Dei , abyssus multa. Post 
ipsiusmet veritatis agnitionem , cum Episcopo Turonensi Di- 
vo Martino bumilitate , filial! fiducia , & fide dicimus : Do- 
mine , si l’opulo tuo Uxenti , totiusque illius Dioecesis surau* 
nccessarii , non recusamus iaboretn , fiat voluntas tua. 

Insuper , certissime scientes, ( juxta Divi Bernardini Se- 
nensis doctrinam ) quod omnium singularum gratiarum ali- 
cui rationahili creaturae communicatarum , generalis Divi- 
nae Providentiae regula est ; quod quandocumque divina gra- 
tia aliquem eligit ad quemdam sublimem statum , omnia cha- 
rismata donet , quae illi personae sic electae , ejusque officio 
necessaria sunt , atque illani copiose decorant . Quod muxime 
verificatum est in multis & veteris, & novae legis magnis vi- 
ris. In veteri elegit , inter alios , duos Prophetas Isaiara , vi- 
delicet , & Jeremiam. Primum , ut mundo adventum suum 
annuntiaret: secundum , ut Populi Hebraei peccata reprehew- 
deret. Ad Isaiam , qui alta , & profunda mysteria nuntiare 
debebat , calculo ignito labia ejus mundavit , quern Seraphim 
forcipe tulerat de Altari. Ad Jeremiam , qui strenue cum ro- 
bore , & magna vi scdera illius populi duri objurgare debe- 
bat , ex utero matris suae sanctificavit ilium , ut nemo ei 
aliquem defectum objicere potuisset. Maxime etiam verifica- 
tum est in lege nova , & praesertim in illis tribus Sanctis 
Praelatis , & in aliis permuitis , de quibus ob brevitatis gra— 
tiam non loquimur , Petro Chrysologo , scilicet , Ravennae 
Archipraesuli , Nicolao Mirae Antistite , & Ambrosio I\Ie- 
diolanensi Archiepiscopo , qui doctrina , sanctitate , & pro- 
digiis in Dei Eccleda , tamquam clarissimae stellae, lulserunt. 

Nos itaque his veris , ac solidis lupdamentis innixi , in 
Domino confidimus , qui cum sit in verbis infpllibilis , & in 
promissionibus fidelis benigue , misericordjter daturus sit 
Nobis suum adjutorium , & eratiam ; ut fungere po-siinus of- 
ficio nostro ad solam suam gloriam , <5c animarum salutem. 

Divinae igitur gratiae ope muniti , ac roborati cxercere 
Nos debemus Episcoporum ministerium , sicuti Apostolorum 
Sequaces , & Successores , qui viventes in came virtutibus , 

exemplis , & zelo, toto vitae cursu , morte simul , & sangui- 
ne Ecclesias sibi a SpirituS. commissas plantaverunt , & illu- 
strarunt; sic Nos , instar illorum , quos posuit Dominus Epi- 
scopos regere Ecclesiam Dei , quam acquisivit sanguine suo , 
dare debemus pro Ecclesia , & Dioecesi nostra a Domino com- 
missa vitam , sanguinem , & nosmetipsos. Ad exeniplum quo- 
que Domini N. J. C. , qui animam suam pro ovibus suis po- 
suit : atque in mundo venit quaerere quod perierat , erigere 
quod abjectum erat , sanare quod aegrotum , alligare quod 
confractum , & quod infirmum consolidare: ita & Nos stricta 
obligatione tenemur oves pasccre Verbi Dei pabulo , animam 
dare pro illis , exemplum bonorum operum praebere , nullum 
periculum timere , & indesinenter laborare pro illarum salu- 
te . Suppliciter igitur , Dilf ctissimi , deprecamur Patrem D. 
N. J. C. , ut animas vestras sanctificet , ut omnes salvemini , 
ut vitam habeatis , & abundantius habeatis , crescentes de 
die in diem in agnitionem mysteriorum ejus : & non permit- 
tat , ut aliquis vestri pereat , neque filius sit perditionis, vi- 
ctima Daemonis , <Sc inferni. 

Quapropter rogamus Vos , Fratres , & Filii in Domino 
cbarissimi , atque instanter poscimus , ut quemadmodum non 
recusavimus animam nostram ponere pro vobis , & vestra sa- 
lute ; ita & vos cum animi mansuetudine , ac corde simplici 
suscipiatis Verbum , Vocem scilicet Dei , quaepotens est aui- 
mas vestras salvas facere. Hilar! , promptoque animo recipere 
illam debetis , non ut vocem nostram , ut videtur , quamvis 
miserrimi hominis , & peccatoris ; sed ut vocem Domini, Ver- 
bum Patris , lucem veram , quae illuminat otnnem bominem 
venientem in hunc mundum : Yultque omnes salvos fieri , & 
ad veritatis agnitionem venire. 

At vero experientia compertum est , omnibusque clarum 
non posse in corpore solum caput aliquid gerere sine aliorum 
membrorum subsidio. Sic igitur Ecclesia cum sit Corpus mo- 
rale , ut ait Apostolus , unum Corpus esse in Christo , singu- 
li autem alter alterius membra ; precamur itaque Vos , Vene- 
rabiles Fratres , quorum adjutorio opus est Nobis , vos qui 
vocati estis in sortem Domini , ut vestram charitatem impen— 
datis ad Dominicum gregem una cum Nobis pascendum . Id— 
circo admonemus vos , ut sobrie , pie , & juste vtyatis , ut 
ministerium vestrum adimpleatis , noctuque , diuque oratio- 
nibus instate , ut Divinas laudes clare , distincte , devote , ac 
voce concordi persolvatis. Speramus , quod omnes digne am- 

buletis vocatione , qua vocati estis , & quod Nobiscum laho- 
retis, ut vinea Domini Sabaot uberes fructus faciat tempore 
suo. Non desistatis verbo, exemplo , 6c conversatione Fideles 
populos instruere in doctrina sana ; ut non blasphemetur Ver- 
bum Domini , 6c non vituperetur ministerium nostrum . At- 
tendee vobis , 6c universo gregi , in quo vos posuit Spiritus 
Sanctus ministros , & coadjutores nostros regere Ecclesiam 
Dei. Operarn date, iramo satagite , ut per opera bona certam 
vocationem , & elcctionem omnium vestrorum faciatis. Cave- 
te a fermento Pharisaeorum , quod est hypocrisis : cavete a 
doctrinis variis , Sc peregrinis , quae in errores vos inducant : 
curate , ut in Fidelibus vestrae curae commissis unus sit Do- 
minus , una Fides , unum Baptisma , sicuti unum Corpus su- 
mus in Christo Jesu. Et si aliquis praeoccupatus fuerit aliquo 
delicto , vel errore , vos qui spirituales estis , vos qui Sacer- 
dotes estis , ministri , dispensatores mysteriorum Dei, custo- 
des , & depositarii thesaurorum ejus , vos hujusmodi instrui- 
te in spiritu lenitatis , arguite , obsecrate , increpate in Om- 
ni doctrina , & patientia. State in fide , in habitu sancto , in 
incessu graves , non criminatores , non multo vino servien- 
tes , bene docentes , ut omnes invicem diligant , ut Subditi 
aint Potestatibus , legibus obtemperent non tantum propter 
timorem , sed etiam pro conscientia ; ita ut in omnibus hono- 
rificetur Deus per Jesum Christum Dominum Nostrum. 

Rogamus insuper peculiari modo Vos omnes , quibus cu- 
ra Animarum imposita est , ut non cessetis die , ac nocte 
unumquemque Fidelium vobis commissorum monere. Praedi- 
cate Verbum , instate opportune, importune, obsecrate Do- 
minum , & Patrem D. N. J. C. , ut corda eorum adaperiat in 
lege sancta. Viriliter agite , 6c confortamini : non desistami- 
ni frangere panem esurientibus ; frangere , nempe , Fidelibus 
Verbum Dei juxta uniuscujusque captum , 6t intelligentiam. 
Exponite illis ad cujus imaginem conditi sint , cujus membra 
sint , 6c quo praetioso sanguine redempti. Commendate 6c in 
excelso praeconio , 6c in Sacramenti Poenitentiae administra- 
tione maxima , 6c praecipua praecepta , Dei videlicet amo- 
retn , 6c proximi , ex quibus universa lex pendet , 6c Pro- 
phetae : commendate possidere animas eorum in patientia , in 
humilitate, 6c in Dei voluntate perficienda , in qua omnis 
Christiana perfectio sita est. Explanate illis praecipua Sacro- 
sanctae Religionis nostrae mysteria , ut cognoscant quo amo- 
re dignus sit Deus , qua reverentia , 6c timore colendus , qua 
gratitudine tenemur in gratiis agendis pro tot , tantisque be- 

nenciis nobis elargitis , maxi me in redimendo nos a tcnebra- 
rum potestate , a peccato , & morte aeterna. Explanate deni- 
que omnibus , & multoties praedicate , finem , ad quern Deup 
creaviteos : allicite illos ad aeternae beatitudinis desiderium 
ad virtutes sectandas , pie vivendos in Christo Jesu , & pec-, 
cata fugienda , tamquam a facie colubri : neque omittatis par- 
vulos erudire in Christiana doctrina tempore opportuno ; lit 
non dicatur vobis , quod Dominus per Prophetam lamentatur : 
Parvuli petierunt panem , & non erat, qui frangeret eis : ne- 
que patiamini , ut aliquis de populo ignoret sui status obliga- 
tiones. Dum ergo tempus habetis , operemini bonuni , maxi- 
me ad domesticos fidei , ut inter dispensatores fideles vos om- 
nes inveniamini a Christo Domino , & plenam mercedem ab 
ipso recipiatis , qui dives est in misericordia , & dat unicui- 
que secundum opera sua. 

Regulares omnes rogamus etiam in Dioecesi nostra degen- 
tes , ut sicut adjutores nostri nominamini , & sitis , ita ali- 
quid levaminis Nobis inferatis in Animarum regimine cum la- 
bore vestro , conversatione , zelo , & regulari observantia. 
Mementote , Fratres charissimi , Praepositorum vestrorum , 
Fundatorum scilicet Ordinum , qualia certamina habuerunt 
cum praecipuis hostibus nostris Mundo , nempe , Daemone , 
& Came , & victores effecti sunt. Iniitamini eos , quos Pa- 
tres vocatis , & eorurn Filii vos esse gloriamini. Non recedat a 
corde vestro , quae Domino spopondistis : & si magna vobis 
videntur , quae promisistis , recordamini , quod ma;ora sunt , 
quae Deus repromisit vobis. Non igitur vobis deterreat certa- 
rnen laboris. Observate ReguJam , observate Costitutiones ve- 
stras , & alia quae vestri sunt status . Emularaini charismata 
meliora : sanctificate amimas vestras ; sanctificate populos 
Dioecesis nostrae sive in Cont’essionibus excipiendis , sive in 
Verbo Dei praedicando , sive in Ecclesiasticis functionibus 
exercendis , sive etiam in pietatis officiis , & negotiis aliis 
agendis . Vos , qui de mundo existis , tamquam a terapestoso 
mari , & ad salvationis portum conlugistis , agite vitani san- 
ctam , justam , abstinentem , & mortificatam ; ut omnes de 
populo videntes opera vestra bona glorificent Patrem vestrum, 
qui in Coelis est ; & cum fiducia Domino dicere possitis : ecce 
nos reliquimus omnia , & sequuti sumus Te. 

Sed & Vos Sanctimoniales nostrae Dioecesis decus , & or- 
namentum precamur in Domino , ut digne ambuletis in voca- 
tione, qua vocatae estis. Studete in Omnibus placere Altissi- 
mo , & Jesu Christo Sponso vestro , qui se delectat inter li- 

lia virginitatis , & candoris pascere . Instate orationibus , & 
obsecrationibus , hymnos , & psalmos canentes Domino in 
corde puro , & ab omni terrenarum rerum cura alieno . Dili— 
gite solitudinem , fugite Saecularium conversationes , quae 
vobis animuni turbant , mentemque distrahunt a rerum coe- 
lestium conteniplatione. Chari tas Domini de die in diem au- 
geatur in cordibus vestris . Nolite , quaesumus , Virginihus 
i'atuis assimilari , quae tempore opportuno oleum in vasis suis 
accipeie noluerunt ; ut in extremo die non dicatur vobis , si- 
cut illis : Nescio vos ; sed potius solicitae estote de vestra sa- 
lute : induimini arma lucis : diligite Deura super omnia , So- 
rores vestras quoque propter Deum : observate regulas , alia- 
que Religionis vestrae statuta ; ut cum Coelesti Sponso ad ae- 
ternas nuptias iutrare possitis. 

Obsecramus pariter vos omnes , qui in populo primatum 
obtinuistis , & prae caeteris a Domino magis dilecti sive in bo- 
nis , quae iortunae vocantur , sive in naturalibus facultati- 
bus , sive etiam in honore , & fama. Vos , qui a Domino con- 
stituti cstis nobiles , & grandes , super plebem elevati , con- 
sulite vobis , & prospicite Patriae. Gressus vestro9 dirigite in 
Domini legis observantia ; scientes , quod oculi omnium vo- 
bis respiciunt , & virtutes , vel vitia , quae absint , facillime 
imitantur ab eis . Rlemeutote etiam, quod. bonorum , quae 
Vobis Deus abundanter elargitus est, depositarii sitis ; & 
quanto majora a Deo accepistis dona , tanto majorem , ac stri- 
ctiorem reddcre debetis rationem . Idcirco ne despiciatis pau- 
peres ; immo subvenite illis , operite nudos , viduas defendi- 
te, & pupillos , oppressos quoque sublevate , ut extrema ju- 
dicii die a Christo Domino audire mereamini : venite benedi- 
cti Patris mei , possidete paratum vobis regnum a constitu- 
tione mundi. 

Vos denique omnes , Filii charissimi , rogamus in Do- 
mino , ut quemadmodum accepistis , & audistis ab Ecclesiae 
vestrae Pastoribus , & Antecessoribus nostris , ita ambuletis. 
Ahjcite opera tenebrarum , quae sunt peccata , & induimini 
arma lucis : induimini Dominum N. J. C- , qui est benedictus 
in saecula , & Spiritum suum bonum dat omnibus petentibus 
se. Non enim vocavit vos Deus in immunditiam; sed elegit 
vos ante mundi originem , ut essetis sancti , & immaculati , 
digne Deo ambulantes , & per omnia placentes. Nolite omni 
Spiritui credere ; sed ilium probate si vere Spiritum Dei ha- 
beat : non enim detfint homines seipsos amantes , qui verbis , 
actibusque blasphemantes , quae sancta , & vera sunt , ja- 

ctant se alios illuminare , cum ipsi caeci tint . Nemo igitur 
yos seducat inanibus verbis , seu per fallacem saeculi Philo- 
sopbiam , quae semper perniciosa comperta est , atque a Deo, 
ejusque Ecclesia reprobata. State i'ortes in fide , in spe iirmi, 
& in charitate i'ervidi. Obedite Praepositis vestris , etiam di- 
sculis : observate mandata , assistite Sacris , devote Sacra- 
menta frequentate , pacem quoque sectamini , & omnia ve- 
slra in cliaritate fiant j invicem diligentes , Fratrcs enim estis 
in Christo Jesu. Domini , diligite domesticos vestros tamquam 
filios. Servi obedite Dominis vestris carnalibus propter Deum: 
estote illis fideles , & reverential, qua decet , illos honorami- 
ni. Viri , diligite uxores vestras , sicut Christus Ecclesiam : 
Uxores similiter subditae viris estote. Parentet, educate filios 
vestros in disciplina , & correptione Domini : quia qui dili- 
git filium suum , assiduat ill! flagella ; & qui parcit virgae, 
odit filiutp suum. Operam date , ut ab infantia Deum time- 
re , &t diligere valeant , atque ab omni peccato abstinere. Fi- 
lii , obedite parentibus vestris : hoc enim ;ustum est in Do- 
mino : & nolite abjicere disciplinam eorum ; ut bene sit vobis, 
& sitis longaevi super terrain . Desiderio desideramus , dile— 
ctissimi , quam citius venire ad vos , ut de donis a Deo acce- 
pt^ vobis elargiamur pro spirituali vestra salute. 

De caetero , orate omnes pro Sanctae Ecclesiae conserva- 
tione , & exaltatione , pro salute Summi Romani Pontificis 
LEON1S XII l'eliciter regnantis , Patris , ac Pastoris omnium 
Christifidelium , ejusque in terris Vicarii ; ut Deus ilium con- 
servet per multos annos , detque illi verbo , & exemplo, qui- 
Jius praeest proficere ; ut Ecclesia Dei sub tanto Duce , ac 
Magistro moderata pace , ac tranquillitate quiescat $ & FiJii 
e/us de die in diem augeantur . 

Sed & pro piissiino Rege nostro FRANCISCO I petiones 
vestrae apud Deum innotescant , ac cordis effusione preces 
iundite; ut Deus, & Dominus noster , una cum MARIA 
ELISABETH Regina nostra , totiusque Regiae Familiae , ab 
omni adversitate servet semper incolumem ; detque illi longi- 
tudinem dierum , pacem , & prosperitatem , vim , & con- 
stantiam tuendi Regnum ab omni hostili incursione , & Sub- 
ditos in tranquillitate regendi. 

Orate denique pro Nobis , ut Dominus N. J. C. suam gra- 
tiam , & misericordiam concedere dignetur , ad perficiendum 
opus , ad quod sua miseratione vocare Nos voluit pro ipsius 
gloria , & animarum vestrarum salute. Dominus pacis det vo- 
siqpacem sempitemani in omni loco. Dominus N. J. C. sit cum 

omnibus vobis , cujus nomine, Pastoralcm benedictioncm , 
in amoris nostri pignus , omni cordis intima effusione , 
& affectu amantissime impertimur. 

Datum Ilomae die 5. Februarii 1&28. 


NIHIL OBSTAT 

F. Antonios Fra nciscut Orioli Ord. Min. Conv. Censor Theol. 

IMPRIMATUR 
Fr. Joseph Maria Yclzi S. P. A. Mag. 

IMPRIMATUR 
Joseph della Porta Patr- Constantinop. Vice.«g. 

